**UDKAST**

**Bekendtgørelse om ændring af bekendtgørelse om arbejdsmiljøfaglige uddannelser**

**§ 1**

I bekendtgørelse nr. 1978 af 27. oktober 2021 om arbejdsmiljøfaglige uddannelser, som ændret ved bekendtgørelse nr. 358 af 28. marts 2023, bekendtgørelse nr. 1869 af 19. december 2023, bekendtgørelse nr. 505 af 22. maj 2024 og bekendtgørelse nr. 728 af 12. juni 2024, foretages følgende ændringer:

**1**. *§ 12* affattes således:

**»§ 12.** Personer, der udfører asbestarbejde som autorisationskrævende nedrivning af asbestholdigt materiale, jf. bekendtgørelse om asbest i arbejdsmiljøet, skal have gennemgået en uddannelse og være i besiddelse af et uddannelsesbevis. Det fremgår af bilag 6, afsnit 1, hvilke kvalifikationer man skal være i besiddelse af, før der kan udstedes et uddannelsesbevis.

*Stk. 2.* Personer, der udfører andet asbestarbejde, jf. bekendtgørelse om asbest i arbejdsmiljøet, skal have gennemgået en uddannelse og være i besiddelse af et uddannelsesbevis. Det fremgår af bilag 6, afsnit 2, hvilke kvalifikationer man skal være i besiddelse af, før der kan udstedes et uddannelsesbevis.

*Stk. 3.* Uddannelse efter stk. 1 og 2 skal gentages efter behov.

*Stk. 4.* Et uddannelsesbevis for gennemgået uddannelse i autorisationskrævende nedrivning af asbestholdigt materiale, jf. stk. 1, kan erstatte uddannelse efter stk. 2.

*Stk. 5.* Et uddannelsesbevis for gennemgået uddannelse i nedrivning af asbestholdigt materiale efter tidligere regler herom opfylder krav om uddannelse efter stk. 1 og kan erstatte uddannelse efter stk. 2.**«**

**2.** *§27* affattes således:

**»§ 27.** Arbejdstilsynet kan i særlige tilfælde tillade afvigelser fra bestemmelserne i denne bekendtgørelse, når det skønnes rimeligt og fuldt forsvarligt, jf. dog stk. 2.

*Stk. 2.* Arbejdstilsynet kan i særlige tilfælde tillade afvigelser fra § 12 i denne bekendtgørelse, når det skønnes rimeligt og fuldt forsvarligt, og i det omfang, det er foreneligt med direktiv 2009/148/EF om beskyttelse af arbejdstagere mod farerne ved under arbejdet at være udsat for asbest med senere ændringer.«

**3.** Bilag 6 affattes som bilag 1 til denne bekendtgørelse.

**§ 2**

Bekendtgørelsen træder i kraft den 21. december 2025.

*Stk. 2.* Bekendtgørelse nr. 728 af 12. juni 2024 ophæves.

*Arbejdstilsynet, den xx.yy. 2025*

Bilag 1

»Bilag 6

## Kvalifikationskrav ved asbestarbejde

### 1. Autorisationskrævende nedrivning af asbestholdigt materiale

#### 1.1 Uddannelsesmål

Deltageren skal kunne udføre autorisationskrævende nedrivning af asbestholdigt materiale samt ethvert andet asbestarbejde, som det er defineret og reguleret i bekendtgørelse om asbest i arbejdsmiljøet, sikkerheds- og sundhedsmæssigt fuldt forsvarligt.

Uddannelsens indhold skal være let forståeligt for deltageren, og uddannelsen skal så vidt muligt være tilpasset deltagerens erhverv og erhvervets specifikke opgaver og arbejdsmetoder. Uddannelsens varighed skal være passende i forhold til deltagerens opgaver.

#### 1.2 Kvalifikationskrav

Efter endt uddannelse skal personen have erhvervet sig de nødvendige teorietiske kundskaber og praktiske færdigheder med hensyn til forebyggelse og sikkerhed, især for så vidt angår

1. relevante arbejdsmiljøregler,
2. asbests egenskaber og virkninger for sundheden, herunder også synergieffekt af rygning,
3. produkttyper eller materialer, der kan formodes at indeholde asbest,
4. aktiviteter, der kan medføre udsættelse for asbeststøv, og betydningen af forebyggende beskyttelsesforanstaltninger for at mindske udsættelsen,
5. sikre arbejdsmetoder, beskyttelsesforanstaltninger og personlige værnemidler,
6. anvendelse af tekniske hjælpemidler på en sådan måde, at udvikling og spredning af asbeststøv begrænses,
7. formålet med og det rette valg af personlige værnemidler samt hermed forbundne begrænsninger og rigtig anvendelse, navnlig med hensyn til åndedrætsværn,
8. nødforanstaltninger,
9. procedurer for dekontaminering,
10. bortskaffelse af asbestholdigt affald og
11. krav om helbredskontrol.

### 2. Andet asbestarbejde end autorisationskrævende nedrivning af asbestholdigt materiale

#### 2.1 Uddannelsesmål

Deltageren skal kunne udføre ethvert andet asbestarbejde end autorisationskrævende nedrivning af asbestholdigt materiale, som det er defineret og reguleret i bekendtgørelse om asbest i arbejdsmiljøet, sikkerheds- og sundhedsmæssigt fuldt forsvarligt.

Uddannelsens indhold skal være let forståeligt for deltageren, og uddannelsen skal så vidt muligt være tilpasset deltagerens erhverv og erhvervets specifikke opgaver og arbejdsmetoder. Uddannelsens varighed skal være passende i forhold til deltagerens opgaver.

#### 2.2 Kvalifikationskrav

Efter endt uddannelse skal personen have erhvervet sig de nødvendige teorietiske kundskaber og praktiske færdigheder med hensyn til forebyggelse og sikkerhed, især for så vidt angår

1. relevante arbejdsmiljøregler,
2. asbests egenskaber og virkninger for sundheden, herunder også synergieffekt af rygning,
3. produkttyper eller materialer, der kan formodes at indeholde asbest,
4. aktiviteter, der kan medføre udsættelse for asbeststøv, og betydningen af forebyggende beskyttelsesforanstaltninger for at mindske udsættelsen,
5. sikre arbejdsmetoder, beskyttelsesforanstaltninger og personlige værnemidler,
6. anvendelse af tekniske hjælpemidler på en sådan måde, at udvikling og spredning af asbeststøv begrænses,
7. formålet med og det rette valg af personlige værnemidler samt hermed forbundne begrænsninger og rigtig anvendelse, navnlig med hensyn til åndedrætsværn,
8. nødforanstaltninger,
9. procedurer for dekontaminering,
10. bortskaffelse af asbestholdigt affald og
11. krav om helbredskontrol.**«**